KLASA: 112-01/22-01/01

URBROJ: 2112-60-1-22-10

Delnice, 23. studenog 2022.

Na temelju članka 26. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i članka 50. Statuta Dječjeg vrtića „Hlojkica“ te nakon provedenog javnog natječaja Upravno vijeće Dječjeg vrtića „Hlojkica“ je na sjednici održanoj 23. studenog 2022. godine donijelo

**ODLUKU**

**o odabiru kandidata za radno mjesto odgojitelj/ica predškolske djece**

**I.**

Na radno mjesto odgojiteljica predškolske djece na određeno puno radno vrijeme prima se **Bojana Rogić Pintar,** odgojitelj predškolske djece.

**II.**

Ova Odluka objavljuje se na mrežnim stranicama Dječjeg vrtića „Hlojkica“.

**III.**

Ova Odluka stupa na snagu danom donošenja.

**Obrazloženje:**

Upravno vijeće Dječjeg vrtića „Hlojkica“ dana 25. listopada 2022. donijelo je Odluku o objavi natječaja za radno mjesto Odgojitelj/ica predškolske djece - jedan/na (1) izvršitelj/ica, s punim radnim vremenom na određeno vrijeme za rad u programu odgojno – obrazovnog rada u Dječjem vrtiću „Hlojkica“, u matičnom objektu (KLASA: 112-02/22-01/01; URBROJ: 2112-60-1-22-8).

Javni natječaj objavljen je na mrežnim stranicama i oglasnoj ploči Dječjeg vrtića „Hlojkica“ i na mrežnim stranicama Hrvatskog zavoda za zapošljavanje 28. listopada 2022. godine.

Javni natječaj bio je otvoren 10 (deset) dana, pa je posljednji dan za prijavu bio 7. studenog 2022. godine.

Nakon proteka primjerenog roka kako bi eventualno pristigle ponude koje su u otvorenom roku predane na poštu preporučenom pošiljkom, dana 23. studenog 2022. otvorene su sve prispjele molbe, i to:

* Bojana Rogić Pintar, odgojitelj predškolske djece, za radno mjesto odgojitelja
* Nikolina Knaus, mag. educ. philol. croat, za radno mjesto odgojitelja

Pregledom dokumentacije utvrđeno je da su obje pristigle molbe potpune i pravovremene, s tim da samo jedna kandidatkinja ispunjava zakonske uvjete natječaja.

Na temelju dokumentacije kandidata koji su udovoljili uvjetima iz natječaja i sukladno čl. 26. st. 7. Zakona o predškolskom odgoju i obrazovanju Upravno vijeće je na prijedlog ravnateljice jednoglasno donijelo Odluku kao u izreci.

**Uputa o pravnom lijeku:**

Kandidatkinje čije su ponude bile pravovremene i uredne mogu u roku od 15 dana od donošenja ove Odluke podnijeti prigovor Upravnom vijeću Vrtića na adresu: Dječji vrtić „Hlojkica“, Šetalište Ivana Gorana Kovačića 1, 51 300 Delnice i to zbog bitne povrede natječajnog postupka ili zbog toga što imenovana kandidatkinja ne ispunjava uvjete objavljene u natječaju.

PREDSJEDNICA UPRAVNOG VIJEĆA:

Adrijana Kruljić